ພ້ອມດຽວກັນນັ້ນ, ກະຊວງ ປທສ ແຫ່ງ ສປປ.ລາວ ຍັງຈະໄດ້ສືບຕໍ່ສ້າງນິຕິກຳ ທີ່ກ່ຽວຂ້ອງ ໂດຍສະເພາະ ດຳລັດວ່າດ້ວຍ ການຂຶ້ນທະບຽນເລກໝາຍໂທລະສັບ ເພື່ອເປັນບ່ອນອີງໃຫ້ແກ່ການຈັດຕັ້ງປະຕິບັດ ແລະ ຜັນຂະຫຍາຍວຽກງານດັ່ງກ່າວ ຂອງ ສປປ.ລາວ ໃຫ້ມີປະສິດທິພາບ ແລະ ປະສິດທິຜົນ ດີຂຶ້ນເປັນກ້າວໆ. ນອກນັ້ນ, ທັງສອງຝ່າຍ ຍັງຈະສືບຕໍ່ຮ່ວມມືກັນຢ່າງຕໍ່ເນື່ອງ ເພື່ອພັດທະນາ ແລະ ສົ່ງເສີມວຽກງານໂທລະຄົມ ມະນາຄົມ ແລະ ICT ຂອງສອງປະເທດ ໃຫ້ເປັນທັນສະໄໝ ບົນພື້ນຖານຕ່າງຝ່າຍຕ່າງມີຜົນປະໂຫຍດ.​